“ช่อง 3” ปรับผังข่าว-เติมคอนเทนต์ละคร-วาไรตี้ ตลอดเดือนพ.ค. ตรึงความสนใจผู้ชมช่วง WFH
“ช่อง 3” ปรับผังข่าว-เติมคอนเทนต์ละคร-วาไรตี้ ตลอดเดือนพ.ค. ตรึงความสนใจผู้ชมช่วง WFH
“ช่อง 3” ปรับผังข่าว-เติมคอนเทนต์ละคร-วาไรตี้ ตลอดเดือนพ.ค. ตรึงความสนใจผู้ชมช่วง WFH
29 เม.ย. 2564

บริษัท บีอีซี เวิลด์ จำกัด (มหาชน) หรือ BEC สถานีโทรทัศน์ไทยทีวีสีช่อง 3 ยังคงเดินหน้าส่งต่อคอนเทนต์คุณภาพท่ามกลางสถานการณ์โรคระบาดไวรัส
โควิด-19 งัดกลยุทธ์เด็ดด้วยผังรายการใหม่รับเดือนพฤษภาคม ตรึงผู้ชมอยู่บ้านในช่วง Work From Home ด้วยคอนเทนต์น้ำดีทั้ง ข่าว ละคร รายการวาไรตี้ และสาระความรู้ความสุขที่ส่งตรงถึงท่านผู้ชมตลอด 24 ชั่วโมง พร้อมยกคุณภาพแพลตฟอร์มข่าวชั้นนำในวงการโทรทัศน์ไทย
โดย ช่อง 3 เดินเกมรุกปรับข่าวโฉมใหม่ให้รวดเร็วทันต่อเหตุการณ์กับ “ครอบครัวข่าว 3 … 5 พิธีกรข่าว 5 คาแรคเตอร์ 5 การนำเสนอ” พร้อมคอนเซ็ปต์ “ไม่ว่าคุณจะอยู่ที่ไหน ช่อง 3 อยู่กับคุณ” นำทัพโดย “สรยุทธ สุทัศนะจินดา” กับการคัมแบ็กข่าวเข้มข้นกับคนคุ้นเคยในรายการ เรื่องเล่าเช้านี้ ที่ขยายช่วงเวลาเพิ่มเป็น 06.00-08.20 น. ทุกวันจันทร์-ศุกร์ และ รายการ เรื่องเล่าเสาร์-อาทิตย์ ทุกวันเสาร์-อาทิตย์ เวลา 10.30-12.15 น. เริ่มพร้อมกันทั่วประเทศ 1 พฤษภาคม นี้ “กิตติ สิงหาปัด” กับการอ่านข่าวแบบจริงจังลึกรอบด้านใน ข่าวสามมิติ พบกัน ทุกวันจันทร์-ศุกร์ เวลา 22.30-23.00 น. และ เสาร์-อาทิตย์ เวลา 22.25-22.55 น. เรื่องเด่นเย็นนี้ กระชับฉับไวทุกสถานการณ์ข่าวประจำวัน นำ “ไก่ ภาษิต อภิญญาวาท” นั่งแท่นพิธีกรข่าวหลัก เจอกัน ทุกวันจันทร์-ศุกร์ เวลา 16.30-18.00 น. ควบด้วยรายการ ข่าวเด่นเย็น เสาร์ อาทิตย์ ทุกวันเสาร์-อาทิตย์ เวลา 18.00-18.20 น. รายการ เที่ยงวันทันเหตุการณ์ กับพิธีกรคนเดิม “หนุ่ม กรรชัย กำเนิดพลอย” พร้อมตีข่าว ทุกวันจันทร์-ศุกร์ เวลา 11.20-12.35 น. และ ล้วงข่าวชาวบ้านขนานแท้กับ “เอ ดนยกฤตย์ แดงหวานปีสีห์” พิธีกรหลักในรายการ ขันข่าวเช้าตรู่ ทุกวันจันทร์-ศุกร์ เวลา 04. 30-05.30 น.
ในส่วนวันหยุดสัปดาห์รายการ “ขันข่าวเช้าตรู่ เสาร์ อาทิตย์” ยังคงตามเกาะกระแสข่าวต่อด้วยสามพิธีกร แคน อติรุจ กิตติพัฒนะ, เซน เมจกา สุพิชญางกูร และ อิ๊บ ปิยณี เทียมอัมพร ทุกวันเสาร์-อาทิตย์ เวลา 06.00-06.30 น. พิธีกรข่าวหลักทั้ง 5 หนุ่ม 5 รายการจะประกบอ่านข่าวคู่กับใครต้องติดตาม! ทั้งหมดนี้ถือเป็นบิ๊กเซอร์ไพรส์ใหญ่ที่ห้ามพลาดในเดือนพฤษภาคมนี้ และนอกจากนี้ยังมีรายการวาไรตี้ข่าวครบเครื่องกับ
“ข่าว 3 สี” ที่จะมาจับกระแสในโลกออนไลน์ และแวดวงสังคมไฮโซ รวมถึงข่าวไอทีแบบคลุกวงใน ทุกวันจันทร์-ศุกร์ เวลา 16.00-16.30 น. เริ่ม 3 พฤษภาคม นี้
ขณะที่คอนเทนต์ละคร ช่อง 3 พร้อมมอบความสนุกสุขใจคั่นโควิด-19 คลายเครียดกับการขยายเพิ่มวันออกอากาศละครรีรันช่วงเย็นเรื่อง “ภพรัก” จากเดิมออกกาศทุกวันจันทร์-ศุกร์ เวลา 18.00 น. เพิ่มวันออกอากาศในวันเสาร์เวลาเดียวกัน เริ่ม 8 พฤษภาคม นี้  ต่อเนื่องด้วยละครใหม่ช่วงเย็นกับละครแนวแฟนตาซี “ปาฏิหาริย์รักแม่โพสพ” นำแสดงโดย หมอก้อง สรวิชญ์ มาประกบคู่กับสาว โมนา อมลรดา เรื่องราวความวุ่นวายของชาวนาที่มีความรู้แค่ ป. 4 ต้องมาสลับร่างกับผู้บริหารระดับแนวหน้าของประเทศความกลหลวุ่นวายจะเป็นอย่างไรห้ามพลาด! กำหนดออกอากาศ ทุกวันจันทร์-ศุกร์ เริ่มตอนแรก 17 พฤษภาคม นี้  เวลา 19.00 น.
ด้าน ละครไพร์มไทม์ ประเดิมด้วยการกลับมาของคู่จิ้น “ภณ-บัว” กับละครแนวโรแมนติกคอมเมดี้ “พราวมุก” เรื่องราวการถูกคลุมถุงชมแต่งงานเพื่อสะเดาะเคราะห์ โดยเรื่องนี้ทุ่มบินลัดฟ้าไปถ่ายทำไกลถึงประเทศเกาหลีใต้จัดเต็มทั้งสถานที่ถ่ายทำโลเคชั่นและเนื้อหาละคร อีกทั้งยังได้รับกระแสตอบรับดีเยี่ยมจากโลกออนไลน์ตั้งแต่ฟิตติ้งละคร ไม่อยากพลาดความจิ้นของคู่นี้ปักหมุดรอคลอดพร้อมกัน ทุกวันจันทร์-อังคาร เวลา 20.30 น. เริ่มตอนแรก 10 พฤษภาคม นี้
อีกทั้งยังส่งต่อความฟินกับคู่จิ้น “เจมส์ มาร์-คิมเบอร์ลี่” ในการหวนโคจรในเรื่อง “สองเสน่หา” ซึ่งเรื่องนี้ถือเป็นการพลิกบทบาทครั้งสำคัญของคิมเบอร์ลีกับบทฝาแฝดที่มีนิสัยต่างกันราวฟ้ากับเหว ยอมต่อสู้เพื่อสิ่งที่ต้องการโดยไม่สนความถูกผิด เรียกว่าเรื่องนี้ทวีความเข้มข้นดุเดือดชนิดที่เรียกว่าฟาดได้ฟาด การกลับมาของคู่จิ้นคู่นี้ไม่ธรรมดาสมการรอคอยของแฟนๆ แน่นอนรอติดตามชมพร้อมกัน ทุกวันพุธ-พฤหัสบดี เวลา 20.30 น. เริ่มตอนแรก 5 พฤษภาคม นี้
รวมถึงคู่ฟินเคมีมาแรง! “ณเดชน์ คูกิมิยะ” และ “โบว์ เมลดา” น้องใหม่ช่อง 3 กับผลงานละครชิ้นแรก “มนต์รักหนองผักกะแยง” ละครอารมณ์ดีสไตล์อีสานแท้ๆ พร้อมกลิ่นอายชีวิตชาวเกษตรอินทรีย์กับเรื่องราวการออกตามหาชีวิตเมืองกรุงเพื่อหลีกหนีชีวิตลูกอีสานแต่ดันเจอกับอุปสรรค์ที่ทำให้ต้องกลับถิ่นลำเนาเดิม นอกจากพระ-นาง ที่ชวนติดตามแล้วยังมีนักแสดงอีกมากมายพร้อมมาร่วมขนทัพความฮาส่งตรงถึงหน้าจอแน่นอนติดตามความม่วนพร้อมกัน ทุกวันศุกร์ เวลา 20.30 น. และ เสาร์ อาทิตย์ เวลา 20.25 น. เริ่มตอนแรก 14 พฤษภาคม นี้
ด้านคอหนังต่างประเทศในช่วง แชนแนลทรีมูฟวี่ส์ สนุกครบรส ทุกวันเสาร์ เวลา 22.55 น. จัดเต็มถึง 5 เรื่อง เสิร์ฟน้ำจิ้มด้วยเรื่องแรก ยุทธการยึดเรือนรก (Under Siege) เมื่องานเลี้ยงความบันเทิงกลายเป็นงานเลี้ยงสงครามมีเพียง เคซีย์ ไรแบค พ่อครัวประจำเรือเท่านั้นที่จะป้องกันแผนการครั้งนี้! ตามมาลุ้นต่อกับ ยุทธการยึดด่วนนรก 2 (Under Siege 2, Dark Territory) เคซีย์ ไรแบค เมื่อเขาคือผู้รอดเพียงหนึ่งเดียวจากการถูกจับเป็นตัวประกันบนขบวนรถไฟที่กำลังมุ่งหน้าชนรถไฟที่บรรทุกน้ำมันเขาจะรอดปลอดภัยจากแผนร้ายครั้งนี้ได้หรือไม่ ต่อด้วยเรื่องราวการสืบสวนเรื่อง พลิกซาก ผ่าคดีนรก (The Bone Collector)  เมื่อนักสืบหนุ่มอนาคตสดใสต้องแปรผันเกิดเหตุร้ายแรงทำให้เป็นชายผู้กลัดกลุ้มตามลำพังบนเตียงนอนเพราะเขาเป็นอัมพาตเหตุการณ์ครั้งนี้ไม่ใช่อุบัติเหตุธรรมดา มาปรับอารมณ์ต่อใน อะโลฮ่า สวัสดีความรัก (Aloha) เมื่อนายทหารอากาศตกหลุมรักสาวทหารอากาศท้องถิ่นแต่การพบเธอมันกลับทำให้เขากลับมาอยู่จุดต่ำสุดของอาชีพ ส่งท้ายความสนุกไปกับ ล่าเวลาสุดนรก (In Time) เรื่องราวของการตามล่าเพื่อเอาชีวิตเมื่อเกิดปัญหาประชากรล้นโลกการซื้อเวลาสำหรับการต่ออายุจึงเกิดขึ้นท่ามกลางการแย่งชิง
นอกจากนี้ด้านรายการวาไรตี้เกมโชว์อันดับท็อปอย่าง “Hollywood Game Night” เผลอแป๊บเดียวเดินเข้าสู่ Season 5 ไม่ว่าจะผ่านมากี่ซีซั่นก็ยังคงถูกพูดถึงอยู่เสมอ รายการที่รวบรวมเหล่าคนดังซุปตาร์ระดับประเทศที่พร้อมยกทีมมาแข่งขันโชว์สกิลความสนุกหรรษาชวนหัวเราะฮากระจายกับเกมพิเศษหลากหลายสุดฮาดวลวัดทั้งไหวพริบและความรู้แบบไม่มีกั๊ก เรียกว่าเป็นรายการคลายเครียดตอบสนองวันหยุดของท่านผู้ชมได้เป็นอย่างดี ดังนั้นช่อง 3 จึงได้ขยับปรับความสนุกมาเป็นออกอากาศใน วันอาทิตย์ เวลา 18.20 น. เริ่มตอนแรก 9 พฤษภาคม นี้
การปรับผังขยายคอนเทนต์ทางช่อง 3 ครั้งนี้ถือเป็นการเปลี่ยนแปลงที่ควรค่าแก่การจับตามองเป็นอย่างยิ่ง าระความรู้และความบันเทิงที่จะมาอยู่กับท่านตลอดทั้งวันในช่วงโควิด-19 กับทางช่อง 3 กด 33